
ПОСТОЯННА КОМИСИЯ ПО ТУРИЗЪМ


ПРОТОКОЛ
№6
Top of FormBottom of Form
· 

Днес, 14.04.2020 г. от 12:00 часа, в СПОРТНА ЗАЛА „БОЙЧО БРЪНЗОВ“, се проведе заседание на ПКТ.
На заседанието на комисията присъстваха: Живко Табаков – председател, Пеньо Мечков, Юлиян Кулев, проф. д-р Севдалина Христова Турманова,  Юлиян Георгиев. 
Христо Панайотов и Димчо Грудев изразиха своя вот чрез писмо по електронната поща до председателя на ПК, поради обявеното извънредно положение в страната, свързано с коронавирусната инфекция (COVID-19).
Присъстваха още: Златина Георгиева – директор на дирекция „Правно-нормативно обслужване“, Радовеста Стюърт – началник на отдел „Туристически политики и дейности”, Иван Гаврилов – общински съветник от ПП ГЕРБ и председател на комисията по чл. 5 от Правилника за начина на разходване на средствата, предвидени в общинския бюджет, за създаване на условия за развитие на малки и средни предприятия на територията на Община Бургас.
Заседанието откри и ръководи председателят на ПКТ – Живко Табаков. 
С 5 гл. „за“, 0 гл. „против“ и 0 гл. „въздържали се“ се прие следният 

ДНЕВЕН РЕД

1. ОбС 08-00-9953 Докладна записка от Димитър Николов – кмет на Община Бургас, относно: Приемане на Наредба за изменение и допълнение на Наредбата за реда за опазване на обществения ред на територията на Община Бургас

1. ОбС 08-00-9952 Докладна записка от Димитър Николов – кмет на Община Бургас, относно: Приемане на Наредба за изменение и допълнение на Наредбата за реда за придобиване, управление и разпореждане с общински имоти и вещи 

1. ОбС 08-00-9967 Докладна записка от проф. д-р Севдалина Турманова – председател на Общински съвет - Бургас, относно: Приемане на Наредба за изменение на Наредбата за реда за придобиване, управление и разпореждане с общински имоти и вещи

1. ОбС 08-00-9968 Докладна записка от проф. д-р Севдалина Турманова – председател на Общински съвет - Бургас, относно: Приемане на Наредба за изменение на Наредбата за условията и реда за установяване на жилищните нужди на граждани, настаняване под наем и продажба на общински жилища

1. ОбС 08-00-9969 Докладна записка от проф. д-р Севдалина Турманова – председател на Общински съвет - Бургас, относно: Приемане на Правилник за изменение на Правилника  за реда на предоставяне  на целеви финансови средства от общински здравен фонд

1. ОбС 08-00-9970 Докладна записка от проф. д-р Севдалина Турманова – председател на Общински съвет - Бургас, относно: Приемане на Правилник за изменение на Правилника за реда за предоставяне на еднократни безвъзмездни финансови помощи в полза на физически лица

1. ОбС 08-00-9971 Докладна записка от проф. д-р Севдалина Турманова – председател на Общински съвет - Бургас, относно: Приемане на Правилник за изменение на Правилника за условията, реда и критериите за предоставяне финансови средства от бюджета на Община Бургас за финансиране издаването на книги на бургаски автори

1. ОбС 08-00-9972 Докладна записка от проф. д-р Севдалина Турманова – председател на Общински съвет - Бургас, относно: Приемане на Правилник за изменение на Правилника за организацията и дейността на общинския съвет, неговите комисии и взаимодействието му с общинска администрация на община Бургас

1. ОбС 08-00-9977 Докладна записка от Димитър Николов – кмет на Община Бургас, относно: Поемане на дългосрочен дълг по реда на Закона за общинския дълг за осигуряване на финансиране на проекти, изпълнявани от Община Бургас

1. ОбС 08-00-9983 Докладна записка от Иван Гаврилов – Председател на комисията по чл. 5 от Правилника за начина на разходване на средствата, предвидени в общинския бюджет, за създаване на условия за развитие на малки и средни предприятия на територията на Община Бургас, относно: Становище на  комисията по чл. 5 от Правилника за начина на разходване на средствата, предвидени в общинския бюджет, за създаване на условия за развитие на малки и средни предприятия на територията на Община Бургас и предложения за решение 
-----------------------------------------------------------------------------------
По точка 1

ОбС 08-00-9953 
Докладна записка от Димитър Николов – кмет на Община Бургас, относно: Приемане на Наредба за изменение и допълнение на Наредбата за реда за опазване на обществения ред на територията на Община Бургас

Живко Табаков заяви, че има предложение по чл.27, т.5 и поиска точката да бъде разисквана по-обстойно.
Юлиян Георгиев попита какво е тълкуването на израза „питейни заведения“ и дали ресторантите биха се определили като такива. Той допълни, че ако ресторантите влизат в категорията „питейни заведения“, това ще означава, че семействата с малки деца няма да могат да посетят ресторант в посочения часови диапазон.
Златина Георгиева – директор на дирекция „Правно-нормативно обслужване“ отговори, че тази разпоредба е действаща и към настоящия момент. Тя заяви, че и сега за да посещават заведения  лица до 18 години трябва да бъдат с придружители. Златина Георгиева предложи на заседаващите да направят своите предложения, като те ще бъдат прецизирани и гласувани в Постоянната комисия по правни въпроси към Общинския съвет.
Живко Табаков направи предложение в §3 от проекта за решение, в чл.27 да се създаде нова т.6 със следното съдържание: посещението на сексшоповете от лица до 18 години. Предложението беше подкрепено, с 5 гл. "за". 
Живко Табаков предложи също в §3, чл.27, т.5 след израза "... до 31 август..." да се допълни "..., без придружител пълнолетно лице." Предложението беше подложено на гласуване и, с 5 гл. "за" се подкрепи.
След като се запознаха с докладната записка и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по туризъм произнесоха следното

РЕШЕНИЕ:

Подкрепя докладната записка и предлага промяна в проекта за решение:
1. В §3, чл. 27, т. 5 придобива следното съдържание: 
"т.5 посещаването на питейни заведения, дискотеки, интернет клубове и други обществени места от лица до 18 години между 20.00 и 07.00 часа в периода от 1 септември до 31 май и между 22.00 и 07.00 часа в периода от 1 юни до 31 август, без придружител пълнолетно лице.
2. В §3, чл. 27 се създава нова т. 6 със следното съдържание: 
"т.6 посещението на сексшоповете от лица до 18 години."
3. Последващите точки да бъдат преномерирани.

-----------------------------------------------------------------------------------
По точка 2

ОбС 08-00-9952 
Докладна записка от Димитър Николов – кмет на Община Бургас, относно: Приемане на Наредба за изменение и допълнение на Наредбата за реда за придобиване, управление и разпореждане с общински имоти и вещи

След като се запознаха с проекта за решение и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по туризъм произнесоха следното



РЕШЕНИЕ:

Подкрепя докладната записка и проекта за решение. 

-----------------------------------------------------------------------------------
По точка 3

ОбС 08-00-9967 
Докладна записка от проф. д-р Севдалина Турманова – председател на Общински съвет – Бургас, относно: Приемане на Наредба за изменение на Наредбата за реда за придобиване, управление и разпореждане с общински имоти и вещи

Проф. Турманова – председател на Общински съвет – Бургас обясни, че докладната записка е свързана с прецизиране наименованието на ресорния зам.-кмет.
В резултат на явно гласуване по докладната записка, със 7 гл. "за", 0 гл. "против" и 0 гл. "въздържали се", членовете на Постоянната комисия по туризъм произнесоха следното

РЕШЕНИЕ:

Подкрепя докладната записка и проекта за решение. 

-----------------------------------------------------------------------------------
По точка 4

ОбС 08-00-9968 
Докладна записка от проф. д-р Севдалина Турманова – председател на Общински съвет – Бургас, относно: Приемане на Наредба за изменение на Наредбата за условията и реда за установяване на жилищните нужди на граждани, настаняване под наем и продажба на общински жилища

Проф. Турманова – председател на Общински съвет – Бургас обясни, че докладната записка е свързана с прецизиране наименованието на ресорна дирекция.
В резултат на явно гласуване по докладната записка, със 7 гл. "за", 0 гл. "против" и 0 гл. "въздържали се", членовете на Постоянната комисия по туризъм произнесоха следното

РЕШЕНИЕ:

Подкрепя докладната записка и проекта за решение.

-----------------------------------------------------------------------------------


По точка 5

ОбС 08-00-9969 
Докладна записка от проф. д-р Севдалина Турманова – председател на Общински съвет – Бургас, относно: Приемане на Правилник за изменение на Правилника  за реда на предоставяне  на целеви финансови средства от общински здравен фонд

Проф. Турманова – председател на Общински съвет – Бургас обясни, че докладната записка е свързана с прецизиране наименованието на ресорния зам.-кмет.
В резултат на явно гласуване по докладната записка, със 7 гл. "за", 0 гл. "против" и 0 гл. "въздържали се", членовете на Постоянната комисия по туризъм произнесоха следното

РЕШЕНИЕ:

Подкрепя докладната записка и проекта за решение.

-----------------------------------------------------------------------------------
По точка 6

ОбС 08-00-9970 
Докладна записка от проф. д-р Севдалина Турманова – председател на Общински съвет – Бургас, относно: Приемане на Правилник за изменение на Правилника за реда за предоставяне на еднократни безвъзмездни финансови помощи в полза на физически лица

Проф. Турманова – председател на Общински съвет – Бургас обясни, че докладната записка е свързана с прецизиране наименованието на ресорния зам.-кмет.
В резултат на явно гласуване по докладната записка, със 7 гл. "за", 0 гл. "против" и 0 гл. "въздържали се", членовете на Постоянната комисия по туризъм произнесоха следното

РЕШЕНИЕ:

Подкрепя докладната записка и проекта за решение.

-----------------------------------------------------------------------------------
По точка 7

ОбС 08-00-9971 
Докладна записка от проф. д-р Севдалина Турманова – председател на Общински съвет – Бургас, относно: Приемане на Правилник за изменение на Правилника за условията, реда и критериите за предоставяне финансови средства от бюджета на Община Бургас за финансиране издаването на книги на бургаски автори

Проф. Турманова – председател на Общински съвет – Бургас обясни, че докладната записка е свързана с прецизиране наименованието на ресорна дирекция.
В резултат на явно гласуване по докладната записка, със 7 гл. "за", 0 гл. "против" и 0 гл. "въздържали се", членовете на Постоянната комисия по туризъм произнесоха следното

РЕШЕНИЕ:

Подкрепя докладната записка и проекта за решение.

-----------------------------------------------------------------------------------
По точка 8

ОбС 08-00-9972 
Докладна записка от проф. д-р Севдалина Турманова – председател на Общински съвет – Бургас, относно: Приемане на Правилник за изменение на Правилника за организацията и дейността на общинския съвет, неговите комисии и взаимодействието му с общинска администрация на община Бургас

Проф. Турманова – председател на Общински съвет – Бургас обясни, че е постъпило предложение от Районна прокуратура за изменение и допълнение на част от разпоредбите в Правилника и докладната записка предлага корекции за привеждане на нормативния документ в пълно съответствие с националното законодателство.
В резултат на явно гласуване по докладната записка, със 7 гл. "за", 0 гл. "против" и 0 гл. "въздържали се", членовете на Постоянната комисия по туризъм произнесоха следното

РЕШЕНИЕ:

Подкрепя докладната записка и проекта за решение. 

-----------------------------------------------------------------------------------
По точка 9

ОбС 08-00-9977 
Докладна записка от Димитър Николов – кмет на Община Бургас, относно: Поемане на дългосрочен дълг по реда на Закона за общинския дълг за осигуряване на финансиране на проекти, изпълнявани от Община Бургас

Живко Табаков представи пред членовете на Комисията предложението на Христо Панайотов, който иска до редовното заседание на Общински съвет – Бургас насрочено на 28.04.2020 г., да получи писмена информация за текущото състояние и изпълнение на бюджета на Община Бургас. Председателят на Комисията подложи на гласуване искането на г-н Панайотов и, с 2 гл. "за", 0 гл. "против" и 4 гл. "въздържал се", то не беше подкрепено.
След като се запознаха с докладната записка и в резултат на явно гласуване, с 6 гл. "за", 0 гл. "против" и 1 гл. "въздържал се", членовете на Постоянната комисия по туризъм произнесоха следното

РЕШЕНИЕ:

Подкрепя докладната записка и проекта за решение. 

-----------------------------------------------------------------------------------
По точка 10

ОбС 08-00-9983 
Докладна записка от Иван Гаврилов – Председател на комисията по чл. 5 от Правилника за начина на разходване на средствата, предвидени в общинския бюджет, за създаване на условия за развитие на малки и средни предприятия на територията на Община Бургас, относно: Становище на  комисията по чл. 5 от Правилника за начина на разходване на средствата, предвидени в общинския бюджет, за създаване на условия за развитие на малки и средни предприятия на територията на Община Бургас и предложения за решение

Иван Гаврилов, като председател на Комисията по чл. 5 от Правилника за начина на разходване на средствата, предвидени в общинския бюджет, за създаване на условия за развитие на малки и средни предприятия на територията на Община Бургас заяви, че с решение на Общинския съвет в срок до 10 април Комисията е направила анализ на засегнатите, вследствие на извънредното положение, сектори от местната икономика. Също така допълни, че Комисията е представила отчет за начина на разходване на средствата през изтеклата 2019 г., както и обясни, че е разгледано предложението от Н. Димитров – председател на „Асоциация за защита на дребния и среден бизнес“. Той допълни, че на заседанието на Комисията са разгледани насочените от Общински съвет предложения за решения и постъпилите заявления в Община Бургас, и Общински съвет – Бургас от фирми, с издадени разрешения за поставяне на рекламно-информационни елементи на територията на Община Бургас, с искане за освобождаване от месечни такси, поради отпаднали рекламни кампании, вследствие на обявеното извънредно положение.
Живко Табаков представи пред членовете на Комисията предложението на Христо Панайотов, който иска до редовното заседание на Общински съвет - Бургас насрочено на 28.04.2020 г., да получи писмена информация: Заплащано ли е за изготвения от „Институт за пазарна икономика“ анализ на тема: „Влиянието на COVID-19 върху икономиката на Бургас и региона?“ И ако - да, на каква стойност е заплащането? Председателят на Комисията подложи на гласуване искането на г-н Панайотов и, с 6 гл. "за" то беше подкрепено.
Председателят на Комисията заяви, че ще гласува против проекта за решение, като се мотивира, че не са взети достатъчно мерки за хотелиерите.
Радовеста Стюърт – началник на отдел „Туристически политики и дейности” каза, че от името на дирекцията, която ръководи е изпратила писма към всички хотелиери с апел ако те имат някакви конкретни предложения да върнат отговор. Същата отговори на въпроси на Комисията.
След кратки разисквания по докладната записка и в резултат на явно гласуване, с 5 гл. "за", 1 гл. "против" и 1 гл. "въздържал се", членовете на Постоянната комисия по туризъм произнесоха следното

РЕШЕНИЕ:

1. Подкрепя докладната записка и проекта за решение;
2. Изпраща до общинска администрация за отговор до редовното заседание на Общински съвет – Бургас (28.04.2020 г.): Заплащано ли е за изготвения от „Институт за пазарна икономика“ анализ на тема: „Влиянието на COVID-19 върху икономиката на Бургас и региона?“ И ако – да, на каква стойност е заплащането? 

-----------------------------------------------------------------------------------




			 
ПРЕДСЕДАТЕЛ: ……..……
										(Живко Табаков)

ПРОТОКОЛИСТ: ……..……..
		(Жени Господинова)

